เคทีบีลิสซิ่งชูซื้อรถมือสองไม่ต้องดาวน์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — เคทีบีลิสซิ่งร่วมสหการประมูล ให้สินเชื่อรถมือสองแบบไม่ต้องดาวน์ ผ่อนนาน 7 ปี 
นายภิญญาวัฒน์ จันทรกานตานนท์ กรรมการผู้จัดการ บริษัท เคทีบีลิสซิ่ง เปิดเผยว่า ได้ร่วมมือกับธนาคารกรุงไทยออกสินเชื่อให้กับบริษัท สหการประมูลวงเงิน 100 ล้านบาท เพื่อออกผลิตภัณฑ์สินเชื่อเช่าซื้อรถยนต์ ดาวน์ต่ำสุด 0% ผ่อนนาน 84 เดือน แก่กลุ่มลูกค้าข้าราชการและพนักงานรัฐวิสาหกิจที่ต้องการประมูลซื้อรถยนต์มือสองจากบริษัท สหการประมูล 
ปัจจุบันธนาคารกรุงไทยมีกลุ่มลูกค้าข้าราชการและรัฐวิสาหกิจใช้บริการเป็นจำนวนมากถือเป็นกลุ่มที่มีกำลังในการผ่อน แต่มีกำลังในการซื้อต่ำ ธนาคารจึงออกผลิตภัณฑ์ทางการเงินเพื่อสนับสนุนให้ลูกค้ากลุ่มนี้มีโอกาสซื้อรถยนต์ เพราะการปล่อยกู้ในกลุ่มนี้มีความเสี่ยงต่ำ และเชื่อว่าจะบริหารความเสี่ยงได้ 
น.ส.เสาวลักษณ์ ชัยเดชสุริยะ กรรมการผู้จัดการ บริษัท สหการประมูล กล่าวว่า ปัจจุบันบริษัทมีลูกค้าที่เป็นบุคคลทั่วไปอยู่ 30% แต่มีการขอสินเชื่อเพียง 12% แต่เชื่อว่าหลังจากร่วมมือกับธนาคารกรุงไทย จะทำให้มีกลุ่มลูกค้าข้าราชการและรัฐวิสาหกิจจะหันมาใช้สินเชื่อเช่าซื้อรถยนต์มากขึ้น
สำหรับธุรกิจประมูลรถยนต์มือสองในปีหน้าจะเพิ่มขึ้นเป็น 4.55 หมื่นคัน จากปีนี้ 4 หมื่นคัน หรือเพิ่มขึ้น 30% ซึ่งจะทำให้บริษัทมีกำไรเพิ่มขึ้นราว 3,000 ล้านบาท